12.2.2014 Den Europæiske Unions Tidende L 41/19 RÅDETS GENNEMFØRELSESAFGØRELSE af 11. februar 2014 om gennemførelse af forordning (EU) nr. 1024/2013 om overdragelse af specifikke opgaver til Den Europæiske Centralbank i forbindelse med politikker vedrørende tilsyn med kreditinstitutter (2014/77/EU) RÅDET FOR DEN EUROPÆISKE UNION HAR — under henvisning til traktaten om Den Europæiske Unions funktionsmåde, særlig artikel 291, stk. 2, under henvisning til Rådets forordning (EU) nr. 1024/2013 af 15. oktober 2013 om overdragelse af specifikke opgaver til Den Europæiske Centralbank i forbindelse med politikker vedrørende tilsyn med kreditinstitutter (1), særlig artikel 26, stk. 3, og ud fra følgende betragtninger: (1) — Rådet vedtog den 15. oktober 2013 forordning (EU) nr. 1024/2013 om overdragelse af specifikke opgaver til Den Europæiske Centralbank i forbindelse med politikker vedrørende tilsyn med kreditinstitutter. (2) — Planlægning og udførelse af de opgaver, som overdrages til ECB, bør fuldt ud varetages af et internt organ bestå- ende af en formand og en næstformand og fire repræ- sentanter for ECB samt en repræsentant for den nationale kompetente myndighed i hver deltagende medlemsstat (»tilsynsrådet«). (3) — Tilsynsrådet bør være et essentielt organ i ECB's udførelse af tilsynsopgaver, som indtil nu altid har ligget hos de nationale kompetente myndigheder. Rådet vedtog derfor den 16. december 2013 en gennemførelsesafgørelse om udnævnelse af formanden for tilsynsrådet (?). Af samme grund bør Rådet bemyndiges til at vedtage en gennem- førelsesafgørelse om udnævnelse af næstformanden for tilsynsrådet. (1) EUT L 287 af 29.10.2013, s. 63. (?) Rådets gennemførelsesafgørelse 2013/797/EU af 16. december 2013 om gennemførelse af Rådets forordning (EU) nr. 1024/2013 af 15. oktober 2013 om overdragelse af specifikke opgaver til Den Europæiske Centralbank i forbindelse med politikker vedrørende tilsyn med kreditinstitutter (EUT L 352 af 24.12.2013, s. 50). (4) I overensstemmelse med artikel 26, stk. 3, i ovennævnte forordning og efter høring af tilsynsrådet forelagde ECB den 22. januar 2014 Europa-Parlamentet en indstilling til udnævnelse af næstformanden for tilsynsrådet til godken- delse. Europa-Parlamentet godkendte den 5. februar 2014 denne indstilling. (5) — Derefter forelagde ECB den 5. februar 2014 Rådet en indstilling til udnævnelse af næstformanden for tilsyns- rådet — VEDTAGET DENNE AFGØRELSE: Artikel 1 Sabine LAUTENSCHLÅGER udnævnes til næstformand for Den Europæiske Centralbanks tilsynsråd. Artikel 2 Denne afgørelse træder i kraft på dagen for offentliggørelsen i Den Europæiske Unions Tidende. Udfærdiget i Bruxelles, den 11. februar 2014. På Rådets vegne E. VENIZELOS Formand